CELEX: 32020D1466
Language: ga
Date: 2020-10-12 00:00:00
Title: Cinneadh (CBES) 2020/1466 ón gComhairle an 12 Deireadh Fómhair 2020 lena leasaítear Cinneadh (CBES) 2018/1544 a bhaineann le bearta sriantacha i gcoinne leathadh agus úsáid arm ceimiceach

13.10.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 335/16
               
            
         CINNEADH (CBES) 2020/1466 ÓN gCOMHAIRLE
         an 12 Deireadh Fómhair 2020
         lena leasaítear Cinneadh (CBES) 2018/1544 a bhaineann le bearta sriantacha i gcoinne leathadh agus úsáid arm ceimiceach
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 15 Deireadh Fómhair 2018, ghlac an Chomhairle Cinneadh (CBES) 2018/1544 (1) a bhaineann le bearta sriantacha i gcoinne leathadh agus úsáid arm ceimiceach.
                  
               
                     (2)
                  
                  
                     Tá feidhm ag Cinneadh (CBES) 2018/1544 go dtí an 16 Deireadh Fómhair 2020. Ar bhonn athbhreithniú ar an gCinneadh sin, ba cheart síneadh a chur go dtí an 16 Deireadh Fómhair 2021 leis na bearta sriantacha a leagtar amach ann agus nuashonrú a dhéanamh ar iontráil amháin atá ar liosta na ndaoine nádúrtha agus dlítheanacha, na n‐eintiteas agus na gcomhlachtaí dá dtagraítear in Airteagal 2 agus Airteagal 3, a leagtar amach san Iarscríbhinn a ghabhann leis an gCinneadh sin.
                  
               
                     (3)
                  
                  
                     Dá bhrí sin, ba cheart Cinneadh (CBES) 2018/1544 a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh (CBES) 2018/1544 mar a leanas:
            
                        (1)
                     
                     
                        cuirtear an méid seo a leanas in ionad Airteagal 8:
                        
                           “Airteagal 8
                           
                           Beidh feidhm ag an gCinneadh seo go dtí an 16 Deireadh Fómhair 2021. Coimeádfar an Cinneadh seo faoi athbhreithniú go leanúnach. Déanfar é a athnuachan, nó a leasú de réir mar is iomchuí, má mheasann an Chomhairle nár comhlíonadh a chuspóirí.”;
                        
                     
                  
                        (2)
                     
                     
                        leasaítear an Iarscríbhinn mar a leagtar amach san Iarscríbhinn a ghabhann leis an gCinneadh seo.
                     
                  
         
            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            
         
         
            Arna dhéanamh i Lucsamburg, an 12 Deireadh Fómhair 2020.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  Cinneadh (CBES) 2018/1544 an 15 Deireadh Fómhair 2018 a bhaineann le bearta sriantacha in aghaidh leathadh agus úsáid arm ceimiceach (IO L 259, 16.10.2018, lch. 25).
      
      
         
            IARSCRÍBHINN
            Cuirfear an iontráil seo a leanas in ionad iontráil Uimh. 5 i liosta na ndaoine nádúrtha agus dlítheanacha, na n‐eintiteas agus na gcomhlachtaí dá dtagraítear in Airteagail 2 agus 3 faoin bhfocheannteideal “A. Daoine nádúrtha” mar a leagtar amach san Iarscríbhinn a ghabhann le Cinneadh (CBES) 2018/1544:
            
               
                           Ainm
                        
                        
                           Faisnéis sainaitheantais
                        
                        
                           Na forais atá leis an ainmniú
                        
                        
                           Dáta na liostála
                        
                     
                           “5. Said SAID
                        
                        
                           dá ngairtear freisin: Saeed, Sa’id Sa’id, 
                           Teideal: Dochtúir, ball de Institute 3000 (dá ngairtear freisin Institute 6000) SSRC;
                           Inscne: fireann;
                           Dáta breithe: 11 Nollaig 1955
                        
                        
                           Pearsa shuntasach é Said Said in Institute 3000 dá ngairtear freisin Institute 6000, an rannán den Ionad Staidéir Eolaíochta agus Taighde (SSRC) atá freagrach as airm cheimiceacha na Siria a fhorbairt agus a tháirgeadh.
                        
                        
                           21.1.2019”.